CELEX: 31992D0420
Language: el
Date: 1992-07-13 00:00:00
Title: 92/420/ΕΟΚ: Απόφαση του Συμβουλίου της 13ης Ιουλίου 1992 περί της ισοδυναμίας των ελέγχων των διατηρητέων ποικιλιών που διεξάγονται σε τρίτες χώρες

Avis juridique important

|

31992D0420

92/420/ΕΟΚ: Απόφαση του Συμβουλίου της 13ης Ιουλίου 1992 περί της ισοδυναμίας των ελέγχων των διατηρητέων ποικιλιών που διεξάγονται σε τρίτες χώρες  

Επίσημη Εφημερίδα αριθ. L 231 της 13/08/1992 σ. 0022 - 0025 Φινλανδική ειδική έκδοση: Κεφάλαιο 3 τόμος 44 σ. 0163  Σουηδική ειδική έκδοση: Κεφάλαιο 3 τόμος 44 σ. 0163 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουλίου 1992 περί της ισοδυναμίας των ελέγχων των διατηρητέων ποικιλιών, που διεξάγονται σε τρίτες χώρες (92/420/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργουμένων φυτικών ειδών(1) , και ιδίως το άρθρο 21 παράγραφος 1 στοιχείο β),  την οδηγία 70/458/ΕΟΚ του Συμβουλίου της 29ης Σεπτεμβρίου 1970 περί εμπορίας σπόρων προς σπορά κηπευτικών(2) , και ιδίως το άρθρο 32 παράγραφος 1 στοχείο β),  την πρόταση της Επιτροπής,  Εκτιμώντας:  ότι με την απόφαση 78/476/ΕΟΚ(3)  το Συμβούλιο διαπίστωσε ότι οι επίσημοι έλεγχοι των διατηρητέων ποικιλιών, που διεξάγονται σε τρίτες χώρες, παρέχουν τις ίδιες εγγυήσεις με τους ελέγχους που διεξάγουν τα κράτη μέλη  ότι η ισχύς της εν λόγω απόφασης  λήγει στις 30 Ιουνίου 1992  ότι υπάρχουν ενδείξεις ότι οι προαναφερόμενοι επίσημοι έλεγχοι που διεξάγονται στις τρίτες χώρες που αναφέρονται στην απόφαση 78/476/ΕΟΚ εξακολουθούν να παρέχουν τις ίδιες εγγυήσεις με τους ελέγχους που διεξάγονται από τα κράτη μέλη  ότι στην περίπτωση της χώρας η οποία στην απόφαση 78/476/ΕΟΚ αναφέρεται ως Γιουγκοσλαβία, θα πρέπει, κατόπιν των προσφάτων εξελίξεων, το όνομα "Γιουγκοσλαβία" να αντικατασταθεί από τα ονόματα "Δημοκρατία της Βοσνίας-Ερζεγοβίνης", "Δημοκρατία της  Κροατίας" και "Δημοκρατίας της Σλοβενίας" χωρών που πρόσφατα αναγνωρίσθηκαν όλες από την Κοινότητα  ότι από τις παραπάνω τρεις χώρες έχουν ζητηθεί πληροφορίες  ότι θα πρέπει συνεπώς να τους αναγνωρισθεί βραχύτερη περίοδος ισοδυναμίας ώστε να υπάρξει χρόνος για την παροχή και αξιολόγηση των πληροφοριών αυτών  ότι έχει πλέον αποδειχθεί το γεγονός ότι οι έλεγχοι των διατηρητέων ποικιλιών δύνανται επίσης να διεξάγονται επίσημα στην Ελβετία, στο Μαρόκο, στην Ταϊβάν, στην Ουρουγουάη, στη Φινλανδία και, όσον αφορά τα κηπευτικά είδη, στην Ουγγαρία, επί πλέον των  γεωργικών φυτικών ειδών  ότι η εξέταση των συνθηκών υπό τις οποίες διεξάγονται οι έλεγχοι των διατηρητέων ποικιλιών στις προαναφερθείσες έξι χώρες απέδειξε ότι οι έλεγχοι αυτοί παρέχουν τις ίδιες εγγυήσεις με εκείνους που διεξάγουν τα κράτη μέλη  ότι, κατά συνέπεια, θα πρέπει να αναγνωρισθεί η ισοδυναμία στην Ελβετία, στο Μαρόκο, στην Ταϊβάν, στην Ουρουγουάη και στη Φινλανδία, η δε ισοδυναμία που έχει αναγνωρισθεί στην Ουγγαρία πρέπει να επεκταθεί στα κηπευτικά είδη  ότι στην περίπτωση της Δημοκρατίας της Κορέας απαιτήθηκαν επί πλέον λεπτομερή στοιχεία  ότι, επομένως, είναι σκόπιμο στην περίπτωση αυτή να αναγνωρισθεί η ισοδυναμία για μικρότερο χρονικό διάστημα, έτσι ώστε να δοθεί χρόνος για την παροχή και την  αξιολόγηση των εν λόγω στοιχείων  ότι η παρούσα απόφαση δεν αποκλείει την ακύρωση κοινοτικών αποφάσεων περί ισοδυναμίας ή τη μη παράταση της περιόδου ισχύος τους, εφόσον οι όροι στους οποίους στηρίζονται δεν πληρούνται ή δεν πληρούνται πλέον  ότι, προς το σκοπό αυτό, θα πρέπει επίσης να  ληφθούν και άλλες πρακτικές πληροφορίες περί των σπόρων προς σπορά των ποικιλιών που διατηρούνται στις προαναφερθείσες χώρες και τούτο κατά τη διεξαγωγή κοινοτικών συγκριτικών δοκιμών  ότι ορισμένες από τις τεχνικές και διοικητικές διατάξεις του παραρτήματος είναι δυνατό να υπόκεινται σε συχνές προσαρμογές  ότι, για να απλουστευθεί η διαδικασία που προς το παρόν διέπει τις τροποποιήσεις του παραρτήματος, οι εν λόγω προσαρμογές θα  πρέπει να πραγματοποιούνται σύμφωνα με τη διαδικασία της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Διαπιστώνεται ότι οι επίσημοι έλεγχοι των διατηρητέων ποικιλιών, που διεξάγονται στις χώρες από τις υπηρεσίες και για τα είδη που απαριθμούνται στο παράρτημα και αφορούν τις εν λόγω χώρες, παρέχουν τις ίδιες εγγυήσεις με τους ελέγχους που  διεξάγουν τα κράτη μέλη.  Άρθρο 2  Οι τεχνικές και διοικητικές προσαρμογές που πρέπει να γίνουν στο παράρτημα με εξαίρεση αυτές που αφορούν τη στήλη 2 του πίνακα θεσπίζονται σύμφωνα με τη διαδικασία που προβλέπεται στο άρθρο 23 της οδηγίας 70/457/ΕΟΚ και στο άρθρο 40 της οδηγίας  70/458/ΕΟΚ.  Άρθρο 3  Η παρούσα απόφαση εφαρμόζεται από την 1η Ιουλίου 1992 έως τις 30 Ιουνίου 1993 στην περίπτωση της Δημοκρατίας της Κορέας, της Δημοκρατίας της Βοσνίας-Ερζεγοβίνης, της Δημοκρατίας της Κροατίας και της Δημοκρατίας της Σλοβενίας, και από την 1η  Ιουλίου 1992 έως τις 30 Ιουνίου 1997 στην περίπτωση των λοιπών τρίτων χωρών που απαριθμούνται στο παράρτημα.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 13 Ιουλίου 1992.  Για το Συμβούλιο Ο Πρόεδρος J. GUMMER     (1) ΕΕ αριθ. L 225 της 12. 10. 1970, σ. 1. Οδηγία που τροποποιήθηκε τελευταία από την οδηγία 90/654/ΕΟΚ (ΕΕ αριθ. L 353 της 17. 12. 1990, σ. 48).  (2) ΕΕ αριθ. L 225 της 12. 10. 1970, σ. 7. Οδηγία που τροποποιήθηκε από την οδηγία 90/654/ΕΟΚ (ΕΕ αριθ. L 353 της 17. 12. 1990, σ. 48).  (3) ΕΕ αριθ. L 152 της 8. 6. 1978, σ. 17. Απόφαση που τροποποιήθηκε με από απόφαση 88/574/ΕΟΚ (ΕΕ αριθ. L 313 της 19. 11. 1988, σ. 45).    ΠΑΡΑΡΤΗΜΑ    1ΑυστρίαBundesanstalt fuer Pflanzenbau und Samenpruefung, WienΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ Είδη κηπευτικών που αναφέρονται στην οδηγία 70/458/ΕΟΚ  2ΑυστραλίαCommonwealth Department of Primary Industry and Energy, Canberra Καλλιεργούμενα φυτικά είδη που αναφέρονται στις οδηγίες 66/401/ΕΟΚ και 69/208/ΕΟΚ Είδη κηπευτικών που αναφέρονται στην οδηγία 70/458/ΕΟΚ  3ΒουλγαρίαSortovi Semena i Posadatchen Materiel SofiaΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ Είδη κηπευτικών που αναφέρονται στην οδηγία 70/458/ΕΟΚ  4ΕλβετίαEidgenoessische Forschungsanstalt fuer landwirtschaftlichen Pflanzenbau, Zuerich-Reckenholz Station Federale de Recherche Agronomiques de Changins, Nyon Καλλιεργούμενα φυτικά είδη που αναφέρονται στις οδηγίες 66/401/ΕΟΚ, 66/402/ΕΟΚ και  69/208/ΕΟΚ Είδη κηπευτικών που αναφέρονται στην οδηγία 70/458/ΕΟΚ  5ΚαναδάςAgriculture Canada, OttawaΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ  6Τσεχοσλοβακική Ομοσπονδιακή ΔημοκρατίαUstredni kontrolni a zkusebni ustav zemedelsky, 18648 Praha, Sokolovska 1 Central Controlling and Testing Institute for Agriculture, Matuskova 21, 83316 BratislavaΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ Είδη κηπευτικών που αναφέρονται στην οδηγία 70/458/ΕΟΚ  7ΟυγγαρίαInstitute for Agricultural Qualification, BudapestΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ Είδη κηπευτικών που αναφέρονται στην οδηγία 70/458/ΕΟΚ  8ΙσραήλSeed and Nursery Stock Inspection Service of the Ministry of Agriculture, Beg-DagenΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ Είδη κηπευτικών που αναφέρονται στην οδηγία 70/458/ΕΟΚ  9ΙαπωνίαMinistry of Agriculture, Forestry and Fisheries - JapanΕίδη κηπευτικών που αναφέρονται στην οδηγία 70/458/ΕΟΚ 10ΜαρόκοMinistere de l'Agriculture et de la Reforme Agraire, RabatΚαλλιεργούμενα φυτικά είδη που αναφέρονται στις οδηγίες 66/401/ΕΟΚ, 66/402/ΕΟΚ και 69/208/ΕΟΚ Είδη κηπευτικών (Phaseolus vulgaris, Pisum sativum και Vicia foba) που αναφέρονται στην οδηγία 70/458/ΕΟΚ 11Νέα ΖηλανδίαMinistry of Agriculture and Fisheries, WellingtonΚαλλιεργούμενα φυτικά είδη που αναφέρονται στην οδηγία 66/401/ΕΟΚ 12ΠολωνίαInspekcja Nasienna, WarszawaΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ Είδη κηπευτικών που αναφέρονται στην οδηγία 70/458/ΕΟΚ 13ΡουμανίαMinisterul Agriculturii, BucurestiHelianthus annuus 14ΑργεντινήInstituto Nacional de Semillas, Buenos AiresΚαλλιεργούμενα φυτικά είδη που αναφέρονται στις οδηγίες 66/401/ΕΟΚ, 66/402/ΕΟΚ και 69/208/ΕΟΚ 15ΤαϊβάνCouncil of Agriculture, TaipeiΕίδη κηπευτικών που αναφέρονται στην οδηγία 70/458/ΕΟΚ 16ΧιλήServicio Agricola y Canadero, Santiago de ChileΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ 17Δημοκρατία της ΚορέαςMinistry of Agriculture and Forestry, SeoulΕίδη κηπευτικών που αναφέρονται στην οδηγία 70/458/ΕΟΚ 18ΣουηδίαSwedish Seed Testing and Certification Institute, LundΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ Είδη κηπευτικών που αναφέρονται στην οδηγία 70/458/ΕΟΚ 19ΦινλανδίαState Seed Testing Station, HelsinikiΚαλλιεργούμενα φυτικά είδη που αναφέρονται στην οδηγία 66/401/ΕΟΚ 20ΟυρουγουάηUnidad Ejecutura de Semillas, Ministerio de Ganaderias, Agricultura y Pesca, MontevideoΛίνο 21Ηνωμένες Πολιτείες της ΑμερικήςUS Department of Agriculture, BeltsvilleΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ Είδη κηπευτικών που αναφέρονται στην οδηγία 70/458/ΕΟΚ 22Δημοκρατία της Βοσνίας- ΕρζεγοβίνηςΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ 23Δημοκρατία της ΚροατίαςMinistrarstvo Trgovine, 41000 Zagreb, Trg Drage Iblera 9, CroatiaΚαλλιεργούμενα φυτικά είδη που αναφέρονται στις οδηγίες 66/401/ΕΟΚ και 69/208/ΕΟΚ 24Δημοκρατία της ΣλοβενίαςMinistratvoza Kmetijstvo Gozdarstvo in Prehrano, ΣλοβενίαΚαλλιεργούμενα φυτικά είδη που αναφέρονται στις οδηγίες 66/400/ΕΟΚ, 66/401/ΕΟΚ, 66/402/ΕΟΚ και 69/208/ΕΟΚ 25Νότια ΑφρικήDepartment of Agricultural Technical Services, Devision of Seed Control, PretoriaΚαλλιεργούμενα φυτικά είδη που αναφέρονται στις οδηγίες 66/401/ΕΟΚ και 69/208/ΕΟΚ, καθώς και τα είδη Zea mays